- Vi ville bare det her mere. Vi kæmper alle mand, så det er fantastisk at være i finalen. Det er så dejligt, nærmest ubeskriveligt. Det er ikke noget vi prøver så ofte heroppe, så jeg er meget glad, sagde Mike Grey til TV2/Nord efter kampen. Grey havde selv en stor andel i sejren på 3-0. Han stod selv bag målet til 1-0 og var oplægger til Morten Lies mål til 2-0 i anden periode. Sidst Frederikshavn vandt DM guld var i år 2000. Noget Grey gerne ser gentaget, men ved bliver svært. - Det bliver en tæt serie. Herning er gode, men det er vi også. Det er to vildt dygtige målmænd der skal op imod hinanden, så jeg tror det bliver nøglen, hvem kan knække modstanderens målmand. Men nu skal vi lige nyde den sejr her lidt, lød det fra en træt Mike Grey. Han har sammen med resten af Frederikshavns hold god tid til at komme til kræfter. Første finalekamp er nemlig først på fredag, i Herning.

Referat:
Han har prøvet meget i sine mere end 800 kampe for Frederikshavn, Mike Grey. Alligevel var det en tydeligt rørt anfører, der efter semifinalesejren mod SønderjyskE gjorde status.